الو الو احنا هنا

الو الو احنا هنا اغنيه مصريه الفها فتحى قوره و لحنها منير مراد و غنتها شاديه فى فيلم موعد مع الحياه سنة 1953

 كلمات 
الو الو .. احنا هنا .. و نجحنا اهو فى المدرسه

بارك لنا .. وهات لنا .. وياك هدية كويسه

الو الو الو .. احنا هنا

احكى له ازاى احنا تعبنا .. واخدنا ميه علا ميه

و قولى له كمان ازاى جبنا .. كل الدرجات النهائيه

خدنا سؤالين فى الجغرافيا .. و جاوبنا عليهم بالعافيخ

سين سؤال

أين تقع فى الخارطه اوروبا

جيم جواب

تبقى علا شمال كوبرى القبه

سين سؤال

فين صحراء مصر الغربيه

جيم جواب

بعد الرست هاوس بشويه

و عرفنا كدا كدا من نفسنا  .. من غير ما حد يقول لنا

.....

الو الو .. احنا هنا .. و نجحنا اهو فى المدرسه

بارك لنا .. و هات لنا .. وياك هديه كويسه

الو الو الو .. احنا هنا

و الانجليزى

سيبك منه .. ما تسأليش ابدن ابدن عنه

ضعيفه جدن فيه ما اعرفش .. غير بس آى لڤ يو

ڤيرى متش

و اما فى النحوى و فى الصرف .. جاوبنا بالكلمه و بالحرف

سين سؤال

هل تعرفى كان و اخواتها

جيم جواب

و تعرف حماتها آه و خالاتها

لها أخت اتجوزت و التانيه اتجهزت

لها أخت اتجوزت و التانيه اتجهزت

و الأخت التالته طلبوها اتعززت

لها اخت اتجوزت و التانيه اتجهزت و الاخت التالته خطلوها اتعززت

.....

الو الو .. احنا هنا .. و نجحنا اهو فى المدرسه

بارك لنا .. و هات لنا .. وياك هديه كويسه

الو الو الو .. احنا هنـا
 شوف كمان 
ليستة اغانى شاديه

 لينكات برانيه 
 يوتيوب
https://m.youtube.com/watch?v=HjoXgcZwZwU

 مصادر 

تصنيف:اغانى باللغه المصريه
تصنيف:اغانى شاديه
تصنيف:كلمات اغانى